শিল্পওবাণিজ্যমন্ত্রক
“ বৃটেন, সংযুক্ত আরব আমীরশাহী, জিসিসি গোষ্ঠীভুক্ত দেশসমুহ, অস্ট্রেলিয়া ও ইউরোপীয় ইউনিয়ন সহ একাধিক দেশের সঙ্গে এফটিএ নিয়ে আলোচনায় আমরা দ্রুত এগোচ্ছি”:- শ্রী পীযুষ গয়াল
নতুন দিল্লি, ২৮ অগাস্ট ,২০২১
কেন্দ্রীয় বাণিজ্য ও শিল্প উপভোক্তা বিষয়ক, খাদ্য ও গণবন্টন এবং বস্ত্র মন্ত্রী পীযুষ গয়াল বলেছেন, সরকার আত্মনির্ভর ভারত গড়ার লক্ষ্যে কাজ করছে । আত্মনির্ভর ভারতের অর্থ ক্ষমতা ও আত্মবিশ্বাস বৃদ্ধি করা, যাতে সকলের সঙ্গে যুক্ত হওয়া যায় । এতে শিল্প মহল ক্ষমতাবান হবে। সকলের সঙ্গে গুণমান, উৎপাদন খরচ এবং উদ্ভাবন নিয়ে আলোচনা করতে, জৈন ইন্টারন্যাশনাল ট্রেড অর্গানাইজেশন -এর প্ল্যাটফর্মের মাধ্যমে বাণিজ্য ও শিল্প মহলের উদ্দেশে তিনি একথা বলেন ।
শ্রী গয়াল বলেন, দেশের অর্থনৈতিক উন্নয়নের ইঞ্জিনের দুটি পিস্টন হল ব্যবসায়ী এবং রফতানিকারকরা । মন্ত্রী বলেন, নীতি নির্ধারক হিসেবে আমরা বাণিজ্য মহলের ক্ষমতার পাশাপাশি স্টার্টআপের ক্ষমতায় দৃঢ়ভাবে বিশ্বাস রাখি, যারা আগামী ২৫-৩০ বছরে আন্তর্জাতিক ক্ষেত্রে ভারতকে শীর্ষ অর্থনীতি হিসেবে স্থাপন করতে পারবে ।
শ্রী গয়াল দেশের সকল সম্পদ সৃষ্টিকারকদের ভূমিকার প্রশংসা করেন । তিনি বলেন, আপনারাই সেই মানুষ, যারা দরিদ্রতম ব্যক্তির জন্য সরকারকে একাধিক সামাজিক কল্যাণমূলক উদ্যোগ নিতে সাহায্য করেছেন । তিনি বলেন, একাধিক কর্মসূচির মাধ্যমে প্রধানমন্ত্রী নরেন্দ্র মোদী দেশের পিছিয়ে পড়া মানুষ, মহিলা এবং শিশুদের জীবনে রূপান্তর ঘটিয়েছেন । বাণিজ্য মহল প্রধানমন্ত্রীর এই স্বপ্নকে সফল করতে সাহায্য করেছেন ।
শ্রী গয়াল বলেন যে, সরকারি এবং বেসরকারি ক্ষেত্রের মধ্যে বোঝাপড়া মানুষের মধ্যে আস্থা বাড়িয়েছে । বিশ্বকে ভারত যা দিতে পারে তা অন্য কেউ পারবে না । মানুষ, বেসরকারি ক্ষেত্র এবং সরকারের মধ্যে সহযোগিতার ফলে ১৩০ কোটি ভারতীয়ের জীবনে রূপান্তর ঘটাচ্ছে ।
শ্রী গয়াল বলেন, “সে বাণিজ্য করার সুবিধাই হোক, জীবন-যাপনের সুবিধা, সে স্বচ্ছতাই হোক বা সুবিধা হস্তান্তর , গত সাত বছর ধরে একটি দৃঢ় ভিত তৈরি করা হয়েছে যা আমাদের বড় স্বপ্ন দেখার অনুপ্রেরণা যোগায় এবং আমাদের নিজেদের নিয়তি নিজেদের লেখায় উৎসাহ দেয় ।” ' সব কা সাথ, সব কা বিকাশ, সব কা বিশ্বাস এবং সব কা প্রয়াস' মন্ত্রের ওপর এক নতুন ভারত তৈরি হবে ।
শ্রী গয়াল বলেন যে, উন্নয়নের প্রতিটি মাপক আমাদের জন্য অতি উজ্জ্বল ভবিষৎ প্রদর্শন করছে । সে এফডিআই হোক, কি বৈদেশিক মুদ্রার ভাণ্ডার, খাদ্য শস্য ভাণ্ডার, কৃষি উৎপাদন, শিল্প উৎপাদন সব ক্ষেত্রেই উন্নতি করছে । আমাদের এখন প্রয়োজন সামনের দিকে দৌড়ানো ।
মন্ত্রী বলেন যে, আমরা ব্রিটেন, আরবআমীরশাহী এবং জিসিসি দেশগুলি, অস্ট্রেলিয়া এবং ইউরোপীয় ইউনিয়নের মতো একাধিক দেশের সঙ্গে এফডিএ নিয়ে আমাদের আলোচনায় দ্রুত এগোচ্ছি । তিনি বলেন যে, ভারত এবং আমেরিকা অদূর ভবিষ্যতে ৫০০ বিলিয়ন ডলার বাণিজ্য করতে সম্মত হয়েছে । আজ সারা পৃথিবী বিশ্বস্ত অংশীদারের দিকে তাকিয়ে আছে এবং সেই অংশীদার হল ভারতের বাণিজ্য মহল ।
তিনি আরও বলেন, এটা মনে রাখতে হবে যে সাম্প্রতিককালে আমেরিকাকে ছাড়িয়ে ভারত বিশ্বের দ্বিতীয় সবচেয়ে বেশি কাম্য উৎপাদন শিল্পের লক্ষ্য হিসেবে উঠে এসেছে । এর থেকে বোঝা যায় যে ভারতের বিশ্বের ম্যানুফ্যাকচারিং হাব হওয়ার মতো ক্ষমতা ও আশা আছে । তিনি আরও বলেন এই সঙ্গে আমাদের ট্রেডিং হাবও হওয়া উচিত, যে জায়গায় সারা বিশ্ব আসবে কেনাকাটা করতে ।
শ্রী গয়াল বলেন যে, আমাদের ব্যবসায়ীদের বিশ্বস্ততা, অদম্য মনোভাব এবং দক্ষতার দ্বারা ভারত শীর্ষে পৌঁছবে । তিনি বলেন বর্তমানে ভারত স্থায়িত্ব, উৎপাদনশীলতা, দৃঢ়তা, উদ্ভাবন, জাতীয়তাবোধ এবং দক্ষতা নিয়ে সামনে দৌঁড়াতে প্রস্তুত ।
মন্ত্রী বলেন যে, জেআইটিও ১২ দিন ব্যাপী ভার্চুয়াল এক্সপো আয়োজন করায় তিনি খুশী , যেখানে ১ হাজার ব্যবসায়ী এবং উদ্যোগপতি একত্র হবেন শিখতে, উপার্জন করতে এবং এগিয়ে যেতে ।
CG/AP/NR
(Visitor Counter : 166